Държавен вестник, бр. 21, 2000 г., стр. 15

Б Р О Й 21
Д Ъ Р Ж А В Е Н   В Е С Т Н И К
С Т Р .  1 5
(2) Когато придобитият осигурителен стаж
след датата на инвалидизиране се представя
заедно със заявлението за първоначално отпус-
кане на пенсията в 6-месечния срок по чл. 94
КЗОО, размерът на пенсията при отпускането
є се определя според наличния действителен
осигурителен стаж към датата на инвалидизи-
ране, а от датата на заявлението се изменя с
действителния осигурителен стаж след датата
на инвалидизиране.
(3) Когато придобитият осигурителен стаж
след датата на инвалидизиране се представя
заедно със заявлението за първоначално отпус-
кане на пенсията след 6-месечния срок, разме-
рът на пенсията при отпускането є се определя
според наличния действителен осигурителен
стаж към датата на заявлението.
Чл. 27. Териториалната експертна лекарска
комисия (Националната експертна лекарска
комисия) се произнася по въпроса за причинна-
та връзка между заболяването (смъртта) и ус-
ловията на труда, описани в досието за злопо-
лука (професионална болест) или в замества-
щото го съдебно решение.
Чл. 28. При определяне на нова дата на ин-
валидизиране правото и размерът на пенсия-
та за инвалидност се преценяват спрямо но-
вата дата.
Чл. 29. Размерът на пенсията за инвалид-
ност поради общо заболяване се определя по
реда на чл. 75—77 КЗОО.
Чл. 30. (1) Пенсията за инвалидност на ли-
цата, които не са навършили възрастта по чл. 68
КЗОО, се отпуска за времето на неработоспо-
собността, определена от ТЕЛК (НЕЛК).
(2) Пенсията за инвалидност на лицата, на-
вършили възрастта по чл. 68 КЗОО, се отпуска
пожизнено.
(3) Преосвидетелстването на лицата със за-
губена работоспособност се извършва до из-
тичането на срока, за който е отпусната пен-
сията, след служебно повикване. Когато пре-
освидетелстването се извършва до първо чис-
ло на месеца, в който изтича срокът, за който
е отпусната пенсията, както и при предсроч-
но преосвидетелстване по молба на пенсио-
нера, пенсията се определя в същия размер,
увеличава се, намалява се или се прекратява
от първо число на месеца, следващ месеца на
преосвидетелстването. Когато преосвидетел-
стването е извършено в месеца, през който
изтича срокът, за който е отпусната пенсия-
та, както и след това, не по вина на лицето,
пенсията се възобновява в същия размер, уве-
личава се, намалява се или се прекратява от
срока, до който е била отпусната.
(4) Когато лицето не се е явило пред ТЕЛК
по неуважителни причини и преосвидетелст-
ването е извършено след изтичането на сро-
ка, за който е отпусната пенсията, пенсията
се възобновява в същия размер, увеличава се,
намалява се или се прекратява от датата на
освидетелстването.
Раздел IV
Наследствени пенсии
Чл. 31. (1) Право на наследствена пенсия имат
както родените в брака, така и извънбрачните
и осиновените деца.
(2) При осиновяване осиновените деца ня-
мат право на пенсия от рождените си родители
и обратно, освен в случаите, когато родителят
на осиновения е съпруг на осиновителя.
(3) При прекратяване на осиновяването оси-
новените деца възстановявят правото си на
пенсия от рождените си родители и обратно.
Чл. 32. (1) Считат се за неработоспособни
наследниците с определена от ТЕЛК (НЕЛК)
над 50 на сто загубена работоспособност.
(2) При преценяване правото на наследст-
вена пенсия от наследодател, който не е бил
пенсионер, се счита, че той със смъртта си
отговаря на изискването за навършена въз-
раст по чл. 68 КЗОО.
Чл. 33. Наследниците на безвестно отсъст-
ващ пенсионер или осигурен, който има право
на пенсия, получават временно наследствена
пенсия след влизането в сила на решението на
съда за обявяване на отсъствието. Пенсията се
отпуска от датата, от която съдът е приел лице-
то за безвестно отсъстващо. Тази пенсия става
постоянна, след като смъртта на лицето се обя-
ви по съдебен ред. Ако отсъстващият се окаже
жив, наследствената пенсия се възстановява в
приход на бюджета на Държавното обществе-
но осигуряване без лихва.
Чл. 34. (1) Деца, които учат след навършва-
не на 18-годишна възраст по смисъла на чл. 82,
ал. 1 КЗОО, са:
1. ученици, които продължават образова-
нието си след навършване на 18-годишна въз-
раст в училищата, създадени по реда на Зако-
на за народната просвета, независимо от сте-
пента и формата на обучение; те установяват
това обстоятелство в началото на всяка учеб-
на година с документ от съответното учебно
заведение;
2. лица, независимо от формата и степента
на обучението им, приети и записани във вис-
шите училища, създадени по реда на Закона за
висшето образование, както и организациите
по чл. 47 от същия закон; те установяват това
обстоятелство в началото на всеки семестър с
документ от съответното висше училище или
от съответната научна организация;
3. лица, които учат в чужбина; те устано-
вяват това обстоятелство веднъж в годината
с документи, издадени от учебните заведе-
ния в чуждата страна и легализирани по реда
на Правилника за легализациите, заверките
и преводите на документи и други книжа,
утвърден с Постановление № 184 на Минис-
терския съвет от 1958 г. (обн., Изв., бр. 73 от
1958 г.; изм. и доп., ДВ, бр. 10 от 1964 г., бр. 77
от 1976 г., бр. 96 от 1982 г., бр. 77 от 1983 г. и
бр. 103 от 1990 г.).